《储御史光羲田家杂兴》
明代·高柄

野老安贫贱，力作不辞苦。把锄行晨风，南山看禾黍。

今秋谷稍登，方思广场圃。归来茅檐下，团团聚儿女。

落日在西山，悠然望孤渚。昨宵天始寒，虫声满篱户。

田家衣食薄，黾勉岁时取。掩关未成眠，东邻响机杼。

作者简介：（1350—1423）明福建长乐人，更名廷礼，字彦恢，号漫士。永乐初，以布衣召入翰林，为待诏，升典籍。博学能文，尤长于诗，为闽中十才子之一。又工书画，时称三绝。书得汉隶笔法，画源于米芾父子。有《唐诗品汇》等。